open-index/open-wikipedia-markdown huggingface dataset:
Ski-VM 2011 – Hopp stor bakke lag menn

Hoppkonkurransen for lag i stor bakke ble avholdt den 5. mars 2011 i Holmenkollen. 

Det østerrikske laget ble verdensmestere, mens Norge tok sølv og Slovenia tok bronse. 

Det ble kun avviklet én omgang på grunn av ujevne vindforhold. Resultatene etter første omgang ble derfor stående som det endelige resultatet. 

## Resultater

## Referanser
DOMREP

**DOMREP**, formelt **Mission of the Representative of the Secretary-General in the Dominican Republic**, var en fredsbevarende observasjonsstyrke opprettet 14. mai 1965 av FNs sikkerhetsråd ved resolusjon 203. Oppgaven var å observere situasjonen i landet etter borgerkrigen og rapportere brudd på våpenhvilen. DOMREP hadde til enhver tid to militærobservatører til disposisjon. Observatørene kom fra Brasil, Canada og Ecuador. Observasjonsstyrken var i aktivitet til oktober 1966.

## Referanser


## Eksterne lenker
* DOMREP, United Nations, Department of Peacekeeping Operations
Ski-VM 2011 – 50 kilometer fri teknikk menn

**Herrenes 50 km fri teknikk** under Ski-VM 2011 i Holmenkollen, Oslo ble avholdt søndag den 6. mars 2011. Petter Northug ble verdensmester foran Maksim Vylegzjanin og Tord Asle Gjerdalen. 

## Resultater

} || 7 || align=left| Jean-Marc Gaillard || align=left|  ||  ||
|-
|  || 57 || align=left| Masaya Kimura || align=left|  ||  ||
|-
| || 61 || align=left| Denis Volotka || align=left|  || ||
|-
| || 52 || align=left| Petr Novák || align=left|  || ||
|-
| || 59 || align=left| Alexander Lasutkin || align=left|  ||||
|-
| || 85 || align=left| Bernardo Baena || align=left|  ||||
|}
Harold Cooke

**Harold Douglas Cooke** var en britisk landhockeyspiller som deltok i de olympiske leker 1920 i Antwerpen.
  
Cooke ble olympisk mester i landhockey under OL 1920 i Antwerpen. Han var med på det britiske laget som vant landhockeyturneringen. Fire lag deltok i turnering og det ble spilt en enkeltserie der alle lagene møtte hverandre en gang. Storbritannia vant foran Danmark og Belgia. Det britiske laget vant over Danmark med 5-1 og Belgia med 12-1 og siste kampen mot Frankrike vant de på walk over. Turneringen ble spilt i perioden 1. til 5. september 1920.

## OL-medaljer
*   1920  Antwerpen - **Gull** i landhockey  Storbritannia

## Eksterne lenker
*
Hamar Frikirke

**Hamar Frikirke** ligger i Hamar sentrum. Den ble bygget i 1894 etter at menigheten var blitt stiftet på begynnelsen av 1890-tallet.  

## Litteratur
* 
* 

## Eksterne lenker
* 
* Menigheten om sin egen historie
UNGOMAP

**UNGOMAP**, formelt **United Nations Good Offices Mission in Afghanistan and Pakistan**, var en fredsbevarende observasjonsstyrke opprettet i mai 1988 og bekreftet 20. september samme år ved FNs sikkerhetsråds resolusjon 622. Styrken ble etablert i siste fase av den afghansk-sovjetiske krig og oppgaven var å bistå med iverksettelsen av Genèveavtalen av 14. april 1988 mellom Afghanistan og Pakistan, som hadde USA og Sovjetunionen som garantister, og rapportere brudd på denne. UNGOMAP var i aktivitet til mars 1990.

På sitt sterkeste hadde UNGOMAP til disposisjon 50 militærobservatører, som ble hentet fra andre pågående fredsbevarende operasjoner; UNDOF, UNTSO og UNIFIL.

## Referanser


## Eksterne lenker
* UNGOMAP , United Nations, Department of Peacekeeping Operations
René Strauwen

**René Strauwen** (født 14. mai 1901, død 19. september 1960) var en belgisk landhockeyspiller som deltok i de olympiske leker 1920 i Antwerpen.

Strauwen vant en olympisk bronsemedalje i landhockey under OL 1920 i Antwerpen. Han var med på det belgiske laget som kom på tredjeplass i landhockeyturneringen bak Storbritannia og Danmark. Fire lag deltok i turnering og det ble spilt en enkeltserie der alle lagene møtte hverandre en gang. Belgia vant første kampen mot Frankrike med 3-2 men tapte siden de to siste kampene, mot Storbritannia med 1-12 og mot Danmark med 2-5. Turneringen ble spilt i perioden 1. til 5. september 1920.

## OL-medaljer
*  1920  Antwerpen - Bronse landhockey  Belgia

## Eksterne lenker
*
Universitetet i Pisa

**Universitetet i Pisa** (italiensk Università di Pisa) ligger i Pisa i Toscana. Det ble formelt etablert den 3. september 1343 ved et edikt av pave Clemens VI, men det hadde blitt gitt forelesninger i jus siden 1100-tallet. Universitetet har en av de første og Europas eldste akademiske botaniske hager, grunnlagt i 1543 av Luca Ghini. 

## Referanser
Abdurahman Alamoudi

**Abdurahman Alamoudi** eller **Abdul Rahman Al-Amoudi** er grunnleggeren av det amerikanske muslimske rådet. Han ble i 2004 dømt for økonomisk kriminalitet og konspirasjon. Noe som resulterte i en dom på 23 år i fengsel. 

Al-Amoudi ble født Eritrea og senere bosatt i Jemen. Han emigrerte deretter til USA der han grunnla American Muslim Council, en islamsk gruppe som drev med lobbyvirksomhet for å argumentere på vegne av muslimer i USA. Organisasjonen ble dannet i 1990. Rådets hovedmål var å informere og påvirke både republikanere og demokrater i Senatet og Kongressen. 

Fram til 1998 var Al-Amoudi involvert i valget av muslimer som prester det amerikanske militæret. Han fungerte også som konsulent for Pentagon gjennom 1990-tallet. Al-Amoudi fungerte som en islamsk rådgiver for president Bill Clinton og han samlet penger både for det republikanske og demokratiske partiet. Al-Amoudi ble tildelt amerikansk statsborgerskap i 1996. 

Al-Amoudi og mange andre muslimske ledere hadde et møte med den daværende presidentkandidaten George W. Bush i Austin, Texas i juli 2000, der de tilbød ham støtte under valget i bytte mot at Bush opphevet visse anti-terrorist lover. Han har flere ganger uttrykt sin støtte til palestinske organisasjoner som Hamas og Hizbollah.

## Dom
I 2004 sa han seg skyldig i anklager om ulovlige økonomiske transaksjoner med den libyske regjeringen, ulovlig anskaffelse av statsborgerskap samt for hans rolle i en libysk konspirasjon som planla å myrde daværende kronprins Abdullah av Saudi-Arabia. Han ble dømt til 23 år i fengsel i oktober 2004. 

Al-Amoudi ble i en rapport av Newsweek-journalistene Mark Hosenball og Michael Isikoff, beskrevet som en ekspert i kunsten å bedra.
Maya Vik

**May-Britt «Maya» Vik** (født 12. februar 1980) er en norsk musiker. Hun spilte bass og bassynthesizer i bandet Montée og har tidligere spilt i bandene Furia og Savoy og med Chris Lee. Hun debuterte som soloartist med albumet *[[Château Faux-Coupe]] *i 2011, og har siden gitt ut tre album. 

Hun er datter av den norske høydehopperen Per Kristian Vik.
## Diskografi
;Album
**[[Château Faux-Coupe]]* (2011)
**[[Bummer Gun]]* (2012)
*Beyond the Basics (2015)
*Hustlebot (2024)
;Singler/EP-er
**Oslo Knows* (2011)
**On It (Kapow!)* (2012)
**Bummer Gun* (2012)
**Sexy Face* (2012)
**Be for Me* (2012)
**Oh Sheila* (2012)
**[[On It EP]]* (2013)
**Totally Right* (2014)
**Fighter* (2014)
**[[Lay Low EP]]* (2014)
**Y.M.D.* (2015)
**The Hours/Y.M.D. (Young Michael Douglas)* (2015), med Farao 
**Going Insane* (2015)
**[[Beyond the Basics]]* (2015)
**Going Insane (1984 Rehearsal)* (2016)
**Spend My Time Losing You* (2016)
**Beyond* (2017)
**Ilden* (2017)
### [[Montée]]
;Album
**[[Rendition of You]]* (2011)
**[[Into the Fray]]* (2014)
;Singler
**Say It Louder* (2009)
**Faith* (2011)
**Ghost* (2011)
**Animal Traits* (2013)
**You Need to Feel Love* (2014)
**Saviour* (2014)
### [[Furia]]
;Album
**[[...and Then We Married the World]]* (2003)
**[[Piece of Paradise]]* (2006)
;Singler/EP-er
**[[Furia EP]]* (2002)
**Superlove Vibrations* (2002)
**Piece of Paradise* (2006)
;Deltar på
* Universal: *[[Norway Calling]]* (2003)
* Rolling Stone: *[[New Noises Vol. 73]]* (2005)
* Music Export Norway: *[[Norway Now Pop 2. Edition]]* (2005)
* Öya Oslo: *[[Øya Oslo 2007]]* (2007)
* Rune Lindbæk: *[[Rune Lindbæk's N-Disko Mix]]* (2007)
* Kris Andersen Band: *Midnight Special* (2008)
* Kris Andersen Band: *Show Me the Light* (2008)
* Chris Lee: *[[Love Ghost]]* (2009)
* Susanne Sundfør: *It's All Gone Tomorrow* (2010)
* WiMP: *[[Forever Young &ndash; WiMP presenterer åttitallet]]* (2012)
* Proviant Audio: *[[Drift Days and Disco Nights]]* (2013)
* Big Ice: *[[På min West Coast Shit]]* (2013)
* Little Pain: *[[When Thugz Cry]]* (2013)
* Handerre Linni: *[[1000 Tak]]* (2014)
* Max LeRoy: *[[Max LeRoy Volume I]]* (2014)
* Yoguttene: *[[$vai]]* (2015)
* Kappekoff: *Human Touch* (2015)
* D∆WN: *Not Above That* (2016)
* Linni: *Lent* (2016)
* Neste planet: *[[Hvordan danse naken & drepe drager]]* (2016)
* Kappekoff: *[[Kappekoff (album)|Kappekoff]]* (2017)

## Eksterne lenker
* 
* 
* 
* Maya Vik på Twitter
* Maya Vik (May Britt Vik), diskografi på Groove.no
Arvis Liepiņš

**Arvis Liepiņš** (født 18. mars 1990) er en latvisk langrennsløper. Liepiņš debuterte i verdenscupen i Otepää i 2009. Der endte hans sist blant alle 70 startende. Han representerte Latvia i Ski-VM både i Liberec 2009 og i Oslo 2011.

## Eksterne lenker
*
Via Sacra

**Via Sacra** (latin: «den hellige veien») befinner seg i Forum Romanum i Roma. Via Sacra var hovedgaten i antikkens Roma. Det var først og fremst en prosesjonsvei som gikk fra Kapitolhøyden, via en del av de viktigste religiøse, førkristne stedene i Forum Romanum, hvor den var på sitt bredeste, og til Colosseum.

Veien var en del av den tradisjonelle ruten til triumftoget som begynte i utkanten av byen og fortsatte gjennom Forum Romanum. På 400-tallet f.Kr. ble veien støttet av en struktur eller underlag for å beskytte den mot regnskyll. Senere ble den steinlagt og under styret til keiser Nero ble den kranset med søyler.

Veien var lokaliseringen av mange hendelser, gjerninger og ugjerninger i romersk historie, høytidelige festivaler, storslåtte triumftog av seierrike generaler, og de daglige folkemengdene som samlet seg for å prate, spille med terninger, drive forretninger, og en del prostituerte samlet seg i skyggene på utkikk etter mulige kunder.

## Referanser


## Eksterne lenker
* 
* «C.W. Eckersberg, View of the Via Sacra, Rome», den danske maleren Christoffer Wilhelm Eckersbergs bilder av Via Sacra
Justus Sustermans

**Justus Sustermans**, også kjent som Giusto Sustermans, (født 28. september 1597, død 23. april 1681) var en kunstmaler fra Flandern som malte i barokkstil. Han ble født i Antwerpen og døde i Firenze.

## Referanser
Louise Brooks

**Louise Brooks** (født 14. november 1906, død 8. august 1985) var en amerikansk danser, modell, showgirl og skuespillerinne i flere stumfilmer. Brooks gjorde sin debut som skuespiller i *The Street of Forgotten Men* og spilte i 17 andre stumfilmer før lydfilmenen tok over. Brooks pensjonerte seg som skuespiller etter å ha fullført *Overland Stage Raiders* i 1938. Hun prøvde seg senere som forfatter men ingen av bøkene hennes ble publisert.

Hun ble kjent som et notorisk ødeland for det meste av sitt liv, og hun registrerte seg for konkurs. Til tross for hennes to ekteskap, fikk hun aldri noen barn. Blant hennes mange elskere var en ung William S. Paley, grunnleggeren av TV-kanalen CBS Televison. Hun var en danser i Ziegfeld Follies da hun møtte Charlie Chaplin for første gang. Han hadde reist til New York for å promotere en ny film og de hadde en romanse sammen.

Sommeren 1926 giftet Brooks seg med Eddie Sutherland, regissøren av en film hun var med i.. Hun skilte seg fra Sutherland i juni 1928. I 1933 giftet hun seg med millionær Deering Davis fra Chicago, men brått forlot hun ham i mars 1934 etter bare fem måneders ekteskap, Paret skilte seg offisielt i 1938. Den 8. august 1985, ble Louise Brooks funnet død av hjerteinfarkt etter å ha lidd av leddgikt og emfysem i mange år. Hun ble gravlagt i Rochester, New York.

## Filmografi
* 1925 – *The Street of Forgotten Men*
* 1926 – *The American Venus*
* 1926 – *[[Shingle-Experten]] (A Social Celebrity)*
* 1926 – *[[Ungkar og spillemann]] (It's the Old Army Game)*
* 1926 – *[[Før og efter brylluppet]] (The Show-Off)*
* 1926 – *[[Den blonde fare]] (Just Another Blonde)*
* 1926 – *[[Hva en kvinne tilgir]] (Love 'Em and Leave 'Em)*
* 1927 – *[[I kjole og hvitt]] (Evening Clothes)*
* 1927 – *Rolled Stockings*
* 1927 – *[[Luftens spioner]] (Now We're in the Air)*
* 1927 – *The City Gone Wild*
* 1928 – *[[En pike i hver havn]] (A Girl in Every Port)*
* 1928 – *Beggars of Life*
* 1929 – *[[I kanarifuglens garn]] (The Canary Murder Case)*
* 1929 – *[[Die Büchse der Pandora (film fra 1929)|Die Büchse der Pandora]]*
* 1929 – *Tagebuch einer Verlorenen*
* 1930 – *[[Skjønnhetskonkurransen]] (Prix de Beauté)*
* 1931 – *It Pays to Advertise*
* 1931 – *God's Gift to Women*
* 1931 – *Windy Riley Goes Hollywood*
* 1936 – *Empty Saddles*
* 1937 – *[[Forelsket (film)|Forelsket]] (When You're in Love)*
* 1938 – *Overland Stage Raiders*

## Referanser


## Eksterne lenker
*
Judaskyss

**Judaskyss** er et svikefullt kyss som gis som en dødsdom og et definitivt og endelig farvel. I overført mening og mer generelt brukes ordet om «en forrædersk handling som virker vennskapelig». Betegnelsen er hentet fra den bibelske fortellingen i Evangeliet etter Matteus om Jesu lidelse og død; i Matteus 26,49 berettes det hvordan Judas Iskariot, som var en av Jesu tolv disipler, forrådte sin herre med et ømt kyss i Getsemane hage da Jesus skulle utpekes for de romerske soldatene som skulle pågripe ham.

Judaskyss kan også kalles dødskyss, et begrep med en videre symbolsk betydning, både om svikefulle handlinger, et signal om for eksempel en hemmelig dødsdom og hvordan Døden ømt kysser den døende i dødsøyeblikket. Varianter av judas- eller dødskyss forekommer i flere fortellinger, og en rekke bøker, filmer og annet har tittelen «Dødskysset» og liknende.

På samme måte som judaskyss i kristen og antisemittisk tradisjon kan bety «svik», er selvet navnet Judas blitt ensbetydende med «forræder». Navnet har også gitt opphav til begreper som «judaspenger», det vil si blodpenger eller belønning for forræderi, og «judasfarge» om rød hårfarge.

## Se også
* Judas
* Judaspenger, blodpenger
* Dødskyss

## Referanser


## Eksterne lenker
*
Johan Kaos

**Johan Kaos Nåden Dyrstad** (født 2. desember 1986 i Stavanger) er en norsk filmregissør, manusforfatter og filmprodusent med mastergrad i film- og fjernsynsvitenskap fra Høgskolen i Lillehammer og bachelorgrad i medievitenskap fra Universitetet i Oslo.

I 2007 startet han filmproduksjonsselskapet *[[Feil Film AS]]* i Oslo, hvor han satt som styreleder og drev selskapet sammen med Ravn Wikhaug til det ble lagt ned i 2015.

I 2011 produserte han spillefilmen Bambieffekten sammen med Wikhaug, regissert av Øystein Stene. Filmen hadde premiere på kino 29. juli 2011. Kaos var på det tidspunktet 24 år gammel, og ble dermed tidenes yngste norske spillefilmprodusent med film i nasjonal kinodistribusjon.

Sommeren 2013 debuterte han som regissør og manusforfatter med spillefilmen Pornopung, basert på Mads Larsens roman Pornopung, som ble utgitt i 2003. Han var også produsent på denne filmen sammen med Wikhaug. Filmen hadde norsk kinopremiere 19. juli 2013, og solgte 64 827 kinobilletter. Filmen ble kåret til den beste norske filmen i 2013 av gratisavisen *[[NATT&DAG]]. *I tillegg vant den både Kanonprisen for beste birolle under Kosmorama Internasjonale Filmfestival 2014 og Amandaprisen for beste mannlige birolle under Den Norske Filmfestivalen i Haugesund 2014 for Herbert Nordrums tolkning av Karl.

I slutten av 2015 og begynnelsen av 2016 gikk Johan Kaos' video «My Girlfriend Took Me Backpacking» viralt, og fikk over 26 millioner visninger på Facebook og 2,5 millioner visninger på YouTube. Den fikk oppmerksomhet både nasjonalt og internasjonalt, og ble frontet blant annet på *VGTV* og *The Daily Mail*.

I 2014 og 2015 jobbet Kaos også som spillanmelder i Level Up for VGTV.

I 2016 vant han Filmwebs Pitchekonkurranse sammen med Harald Mæle Jr. for prosjektet «Gründer».

## Filmografi (utvalg)

### Regi
* 2015 – Hva hvis?
* 2013 – *[[Pornopung (film)|Pornopung]]*
* 

### Produsent
* 2013 – *[[Pornopung (film)|Pornopung]]*
* 2011 – *[[Bambieffekten]]*

### Manus
* 2013 – *[[Pornopung (film)|Pornopung]]*

## Referanser


## Eksterne lenker
* https://web.archive.org/web/20190311223329/http://www.kaos.lol/ - Johan Kaos' egen hjemmeside
* 
* Johan Kaos - profil hos Filmweb
* Jakter Pornopung-skuespillere - igjen (VG.no, 2011)
* @home (VGTV)
André Becquet

**André Becquet** var en belgisk landhockeyspiller som deltok i de olympiske leker 1920 i Antwerpen.
  
Becquet vant en olympisk bronsemedalje i landhockey under OL 1920 i Antwerpen. Han var med på det belgiske laget som kom på tredjeplass i landhockeyturneringen bak Storbritannia og Danmark. Fire lag deltok i turnering og det ble spilt en enkeltserie der alle lagene møtte hverandre en gang. Belgia vant første kampen mot Frankrike med 3-2 men tapte siden de to siste kampene, mot Storbritannia med 1-12 og mot Danmark med 2-5. Turneringen ble spilt i perioden 1. til 5. september 1920.

## OL-medaljer
*  1920  Antwerpen - Bronse landhockey  Belgia

## Eksterne lenker
*
Feil Film AS

**Feil Film AS** var et norsk filmproduksjonsselskap basert i Oslo. Selskapet produserte fiksjonsfilm, TV-serier og reklamefilm. Feil Film ble drevet av Ravn Wikhaug (daglig leder) og Johan Kaos. Selskapet gikk konkurs i 2015.

Feil Film produserte i 2011 spillefilmen Bambieffekten, regissert av Øystein Stene, som hadde premiere på kino 29. juli 2011. Feil Film stod også bak nett-TV-serien *@home* (2010) med Hasse Hope på VGTV og *Jomfru i nød* med Kim Michael Hafskjær på DBTV.

I 2013 produserte selskapet Pornopung, basert på Mads Larsens roman med samme navn. Den hadde norsk kinopremiere 19. juli 2013, og solgte  kinobilletter. Filmen ble kåret til den beste norske filmen i 2013 av gratisavisen *[[NATT&DAG]]*.

## Referanser


## Eksterne lenker
* Bambieffekten på Filmweb
* www.feilfilm.no
* Jakter Pornopung-skuespillere – igjen (VG.no, 2011)
* @home (VGTV)
* Feil Film til rett tid (Natt og Dag, 2010)
* Vinnerne av Osloprisen 2013  (NATT&DAG, 2013)
Jan Berg (politiker)

**Jan Berg** (1941–2020) var en norsk typograf, fagforeningsmann og politiker (Ap).

Berg tok svennebrev som typograf i 1960, og arbeidet deretter som typograf/repromontør. Han tok pedagogisk høyskole i 1988–1989 og videreutdanning ved Høgskolen i Oslo, avdeling for estetiske fag i 1994–1995, og arbeidet som lærer ved Sogn videregående skole fra 1987 til 2003.

Berg var varamedlem i Oslo formannskap 1975–1979 og medlem i Oslo bystyre 1979–1983. Han var vararepresentant på Stortinget for Oslo i perioden 1973–1985, og møtte fast for Einar Førde fra oktober 1979 til september 1981. Der satt Berg i Sjøfarts- og fiskerikomiteen.

Berg har blant annet vært nestformann i Oslo typografiske forening 1969–1975, medlem av forbundsstyret i Norsk Grafisk Forbund 1975–1979 og styremedlem i Oslo Arbeiderparti 1976–1977.

## Referanser


## Kilder
* 
## Eksterne lenker
*
Vicus Tuscus

**Vicus Tuscus** er myteomspunnet gate i Forum Romanum i Roma.

Vicus Tuscus gikk fram mellom Basilica Iulia og Castor- og Polluxtempelet og endte i Velabrum.
Dødskyss

**Dødskyss** er vanligvis en betegnelse på et svikefullt kyss som gis som et signal om en dødsdom og et definitivt og endelig farvel. I overført betydning brukes ordet da om «en forræderisk handling som foretas under dekke av å være vennskapelig». Ordet er synonymt med «judaskyss», oppkalt etter kysset som disippelen Judas ifølge Bibelen ga sin herre Jesus som tegn til de romerske soldatene som skulle pågripe ham. 

Betegnelsen *dødskyss* har imidlertid en videre symbolsk betydning; Dødskysset er et allegorisk motiv som viser hvordan den personifiserte Døden kysser den døende i dødsøyeblikket. Kysset gis gjerne med ømhet og lidenskap og mer som en velkomst enn avskjed. Mer generelt er slike dødskyss uttrykk for en mild, rolig, tilsynelatende kjærlig handling som leder til død, ødeleggelse eller endelig slutt. Et «dødskyss» kan også tolkes som en lek med dødsfare.

Varianter av døds- og judaskyss forekommer i flere fortellinger, og en rekke bøker, filmer og kunstverk har tittelen «Dødskysset» og liknende; Kiss of Death er for eksempel et musikkalbum med heavy metal-bandet Motörhead. I noen historier gis dødskyss til en person som skal likvideres, gjerne fra en mektig sjef som kjenner offeret personlig, men likevel i hemmelighet bestemmer at vedkommende må dø.  


File:Kubista, Bohumil - Polibek smrti (1912).jpg|*Polibek smrti* («Dødens kyss») av den tsjekkiske kunstneren Bohumil Kubišta (1884–1918) 1912.
File:Rops - Todesküsse.jpeg|«Dødskyss», radering av den belgiske grafikeren Félicien Rops (1833–1898)

## Se også
* Judaskyss
* Døden
* Dødsdansen
## Eksterne lenker
*
Ski-VM 2011 – Hopp stor bakke menn kvalifisering

**Herrenes kvalifisering til [[Ski-VM 2011 – Hopp stor bakke menn|skihopp i stor bakke]]** under Ski-VM 2011 ble holdt den 3. mars 2011 i Oslo. Kvalifiseringen holdt sted i Holmenkollbakken. Kvalifiseringen skulle vært avholdt dagen før, men på grunn av vind og tåke ble den utsatt til samme dag som konkurransen. De 40 beste utøverne av de 53 deltagerne i kvalifisering kvalifiserte seg til hopprennet samme dag i tillegg til de 10 forhåndskvalifiserte fra topp 10 i Verdenscupen i skihopping 2010/11, se under for hopplengder i kvalifiseringsomgang for forhåndskvalifiserte.

## Resultat

DSQ = diskvalifisert (drakt).
DNS = Ikke startet.

## Pre-kvalifiserte i kvalifiseringsomgang
Bare hopplengder.

## Eksterne lenker
* Offisiell startliste På Oslo2011.no, På FIS-Ski.com
* Offisiell resultatliste På Oslo2011.no, På FIS-Ski.com
* Treningsomgang 1 Startliste på FIS-Ski.com, Resultatliste på FIS-Ski.com
* Treningsomgang 2 Startliste på FIS-Ski.com, Resultatliste på FIS-Ski.com
Volcanal

**Volcanal** var en helligdom til guden Vulkan i Forum Romanum i Roma.

Helligdommen lå på den vestre delen av Forum Romanum, mellom Milliarium Aureum og Umbilicus Urbis. Restene av Volcanal beskyttes av et tak.

Ved Volcanal stod i republikkens epoke to trær, et lotustre og en sypress, som det ble sagt var eldre enn selve byen Roma.
Umbilicus Urbis

**Umbilicus Urbis** var et antikt monument som lå i Forum Romanum i Roma.

Et eller annet sted nedenfor Kapitolhøyden, sannsynligvis ganske nær Septimius Severus-buen, markerte Umbilicus Urbis (latin ’byens navle’) symbolsk Romas sentrum.
Puteal Libonis

**Puteal Libonis** (lat. *Libos brønnhode* eller *Puteal Scribonianum*) ble oppført i Comitium i Forum Romanum i Roma rundt et sted som hadde vært rammet av et lynnedslag.

Like i nærheten av Puteal Libonis ble pretorens tribunal oppført.

## Eksterne lenker
*
Danablu

**Danablu** er en dansk ost, som kan minne om roquefort. I motsetning til den fåremelkbaserte roquefort, er danablu basert på kumelk.

Hanne Nielsen (1829–1903) laget en av de første danske forsøk med blåskimmelost i 1874. På 1920-tallet tilsatte Marius Boel homogenisert kaffefløte, og dermed oppstod en fetere og hvit blåmuggost. Den nye danablu var født. Osten er nå anerkjent som regional spesialitet innen EU. 

## Eksterne lenker
* 
*  Danablus historie hos danablu.dk
Robert Newman

**Robert ("Rob") Newman** (født 7 Juli 1964) er en britisk stand-up-komiker, forfatter og politisk aktivist. I 1993 var Newman og hans komediepartner David Baddiel de første komikerne til å spille på et utsolgt Wembley Arena i London (12 000 seter).

Hans far er greskkypriot, moren er britisk.

## Forfatterskap
Han har skrevet tre bøker.

* Dependence Day (1994)
* Manners (1998)
* The Fountain at the Centre of The World (2003)

## Eksterne lenker

* Robert Newman – Offisiell hjemmeside.
*
Omid Djalili

**Omid Djalili** (født 30. september 1965 i Chelsea, London) er en britisk skuespiller, stand-up komiker og skribent.

Han har hatt forestillinger i mange land, Australia, Irland, Danmark, Canada, Tyskland, og i USA hvor han hadde en forestilling på tv-kanalen HBO og spilte 22 episoder i rollen som Nadim i NBC sitcomen «Whoopi» der Whoopi Goldberg hadde hovedrollen. Serien ble kansellert etter den første sesongen.

## Filmkarriere
* *[[The Mummy (1999 film)|The Mummy]]* (1999)
* *[[Notting Hill (film)|Notting Hill]]* (1999)
* *[[Mad Cows]]* (1999)
* *[[The World Is Not Enough]]* (1999)
* *[[Gladiator (film)|Gladiator]]* (2000)
* *[[Spy Game]]* (2001)
* *[[Mean Machine (film)|Mean Machine]]* (2001)
* *[[Anita and Me]]* (2002)
* *[[Cross My Heart]]* (2003)
* *[[Deadlines (film)|Deadlines]]* (2004)
* *[[The Calcium Kid]]* (2004)
* *[[Modigliani (film)|Modigliani]]* (2004)
* *[[Sky Captain and the World of Tomorrow]]* (2004)
* *[[Casanova (film)|Casanova]]* (2005)
* *[[Alien Autopsy (film)|Alien Autopsy]]* (2006)
* *[[Over the Hedge (film)|Over the Hedge]] as Tiger, the bad tempered Persian cat (2006)
* *Grow Your Own* (2007)
* *Pirates of the Caribbean: At World's End* (2007)
* *The Love Guru* (2008)
* *Dead Man Running* (2009)
* *The Infidel* (2010)
* *Sex and the City 2* (2010)
* *Animals United* (2010)
* *Mr Nice'' (2010)

## Referanser


## Eksterne lenker
* 
*
Maurice van den Bemden

**Maurice van den Bemden** var en belgisk landhockeyspiller som deltok i de olympiske leker 1920 i Antwerpen.

Bemden vant en olympisk bronsemedalje i landhockey under OL 1920 i Antwerpen. Han var med på det belgiske laget som kom på tredjeplass i landhockeyturneringen bak Storbritannia og Danmark. Fire lag deltok i turnering og det ble spilt en enkeltserie der alle lagene møtte hverandre en gang. Belgia vant første kampen mot Frankrike med 3-2 men tapte siden de to siste kampene, mot Storbritannia med 1-12 og mot Danmark med 2-5. Turneringen ble spilt i perioden 1. til 5. september 1920.

## OL-medaljer
*  1920  Antwerpen - Bronse landhockey  Belgia

## Referanser


## Eksterne lenker
*
Álvaro de Figueroa

**Álvaro de Figueroa y Alonso-Martínez** (født 24. desember 1893 i Madrid, død 11. oktober 1950 i Madrid) var en spansk polospiller som deltok i de olympiske leker 1920 i Antwerpen og 1924 i Amsterdam.

Figueroa vant en olympisk sølvmedalje i polo under sommer-OL 1920 i Antwerpen. Han var med på det spanske laget som kom på andreplass i poloturneringen bak Storbritannia. I semifinalen beseiret de USA med 13-3 men tapte finalen mot Storbritannia med 11-13. De andre på laget var Leopoldo Saínz de la Maza, José de Figueroa, Hernando Fitz-James og Jacobo Fitz-James.

## OL-medaljer
*  1920  Antwerpen - Sølv i polo  Spania

## Referanser


## Eksterne lenker
*
Frederick Barrett

**Frederick Whitfield Barrett** (født 20. juni 1875 i Cork i Irland, død 7. november 1949 i Swindon) var en britisk polospiller som deltok i de olympiske leker 1920 i Antwerpen og 1924 i Paris.

Barrett ble olympisk mester i polo under sommer-OL 1920 i Antwerpen. Han var med på det britiske laget som vant poloturneringen foran Spania. I semifinalen beseiret de Belgia med 8-3 og finalen mot Spania endte 13-11. De andre på laget var  Teignmouth Melville, Vivian Lockett og John Wodehouse.

Fire år senere, under sommer-OL 1924 i Paris vant han en bronsemedalje. Han var med på det britiske laget som kom på tredjeplass i poloturneringen bak Argenrtina og USA. De andre på laget var  Dennis Bingham, Frederick Guest og Percival Wise.

## OL-medaljer
*  1920  Antwerpen - **Gull** i polo  Storbritannia
*  1924  Paris - Bronse i polo  Storbritannia

## Referanser


## Eksterne lenker
*
Tenalje

**Tenalje** (fr. tenaille (knipetang)) Betegner opprinnelig en innspringende vinkel i et forsvarsverk, en «knipetang». Senere benyttet som betegnelse på et forsvarsverk der vollen vekselvis springer ut og inn og danner et stjerneformet festningsverk. Mens tenaljene kjennetegnes av sine rette faser, utvikles dette videre i bastionsystemet der det innføres knekker i vollen slik at vollens enkelte faser kan bestrykes fra andre posisjoner langs vollen. Ofte finner en en tenalje i front foran en kurtine. 

Et eksempel på en nær tenaljeformet festninger er Vardøhus festning. Enkelte av festningens tenaljer bør imidlertid omtales som bastioner. Et annet eksempel er deler av muren mot syd på Kongsten fort i Fredrikstad. Denne løsningen kan være valgt på grunn av lite plass til et mer omfattende system.

## Referanser


## Litteratur
*

## Eksterne lenker
* Nasjonale Festningsverk
Pilsen (costaricansk øl)

**Pilsen** er et costaricansk ølmerke. Det produseres i Cervecería Costa Rica, som tilhører Florida Ice & Farm Company. Det kom på markedet i 1888, og er dermed landets eldste ølmerke. Pilsen er et lyst og forholdsvis bittert øl, med en alkoholprosent på 5,1.

Logoen er en skrå, rød stripe med gullkanter på hvit bakgrunn, med «Pilsen» skrevet med hvite bokstaver.

Pilsen selges i følgende størrelser:
*350 ml glassflaske
*1000 ml glassflaske
*350 ml boks
*473 ml boks

## Eksterne lenker
* Pilsen hos Florida Ice & Farm Company
Cervecería Costa Rica

**Cervecería Costa Rica** er et ølbryggeri i Costa Rica. Det blei grunnlagt i 1908 i Florida de Siquirres i provinsen Limón. Det eies av Florida Ice & Farm Co. Cervecería Costa Rica produserer alle landets ølmerker, hvorav det mest kjente er Imperial.

## Eksterne lenker
* Florida Ice & Farm Companys hjemmeside
Rock Ice

**Rock Ice** er et costaricansk ølmerke. Det produseres av Cervecería Costa Rica, og blei introdusert i 1995. Det brygges med en såkalt «isbryggingsmetode», som gir det en rundere og mildere smak.

## Varianter
### Rock Ice
Rock Ice er den opprinnelige varianten. Den har en alkoholprosent på 5,2.

Rock Ice selges i følgende størrelser:
*350 ml glassflaske
*350 ml boks
*473 ml boks

### Rock Limón
Rock Limón er en variant av Rock Ice med sitron- og saltsmak. Alkoholprosenten er på 5,2. Ølet kom på markedet i 2005. Fram til 2011 het det Rock Ice Limón.

Rock Limón selges i følgende størrelser:
*350 ml glassflaske
*350 ml boks

### Rock Golden Monkey
Rock Golden Monkey er et øl med mangostansmak. Det kom på markedet i 2010. Ølet har en alkoholprosent på 5,0.

Rock Golden Monkey selges i følgende størrelser:
*355 ml glassflaske
*350 ml boks

## Eksterne lenker
* Rock Ice hos Florida Ice & Farm Company
Half-Life: Decay

***Half-Life: Decay*** er den tredje utvidelsespakken til Half-Life. Den ble utviklet av Gearbox Software og utgitt av Sierra Entertainment 14. november 2001, samme dag som Half-Life ble utgitt til PlayStation 2.

## Handling
Half-Life foregår ved et laboratorium kalt Black Mesa Research Facility, som ligger i en avsidesliggende ørken i New Mexico. I Half-Life får spilleren rollen som Gordon Freeman, en vitenskapsmann som er involvert i en ulykke som åpner en inter-dimensjonal portal til Xen, slik at de fremmede skapningene fra Xen kan angripe anlegget. Etter at eksperimentet som forårsaker den fremmede invasjonen har funnet sted, må spilleren forsøke å stabilisere den forverrede situasjonen ved Black Mesa Facility før det blir enda verre.

Handlingen begynner med Gina Cross og Colette Green som ankommer Anomalous Materials Labs ved Black Mesa, og møter Dr. Keller. Men det nyeste forsøket deres forårsaker massiv skade på anlegget, og teleporterer fremmede skapninger til laboratoriumet deres. Keller og Rosenberg blir enige om at Black Mesa ikke kan håndtere situasjonen alene, og bestemmer seg for å få tak i militær støtte. Dr. Rosenberg sender et nødsignal til militæret. Imidlertid blir militæret beordret til å ta hånd om situasjonen, og drepe alle ansatte ved anlegget.

## Referanser
Ostilio Ricci

**Ostilio Ricci** (1540–1603) var en italiensk matematiker, kjent som Galileo Galileis lærer. 

## Biografi
Ricci var en universitetsprofessor ved *[[Accademia delle Arti del Disegno]]* i Firenze, grunnlagt i 1560 av Giorgio Vasari.

Da Galileo fulgte Riccis forelesningeri Pisa, var Ricci hoffmatematiker hos storhertug Francesco I de' Medici av Toscana. 
Vincenzo Galileis intensjon var at sønnen skulle studere medisin, men etter å ha møtt Ostilio Ricci, en tidligere student av Niccolò Tartaglia, ble Galileo mer interessert i matematikk. Ricci betraktet ikke matematikk som et eget fag, men et praktisk verktøy for løsning av problemer innen mekanikk og ingeniørkunst. Galileo Galilei siterer Ricci en rekke steder i sine biografier. 

## Arbeider av Ricci
* Ostilio Ricci, *Problemi di Geometria Pratica: L'uso dell'Archimetro*, Manuskript, Firenze, Biblioteca Nazionale, II – 57

## Referanser


## Litteratur
* T. B. Settle, "Ostilio Ricci, a bridge between Alberti and Galileo", in *XIIe Congrès International d'Histoire des Science*, Actes, Paris, 1971, III B, ss. 121–126.
* F. Vinci, *Ostilio Ricci da Fermo, Maestro di Galileo Galilei*, Fermo, 1929.
* James Reston, Jr., *Galileo: A Life,*  Harper Collins, 1994.
* Albert Presas i Puig, *Ostilio Ricci, the Practical Education and the Canon of Technical Knowledge at the Beginning of the Italian Renaissance,* Max-Planck-Institut für Wissenschaftsgeschichte, Berlin, 2002.

## Eksterne lenker
* 1Ricci.com (2006).
* Ricci biografi
* Ricci i «AI genealogy Project»
* Riccis «neurotree genealogy»
* Galileo og Ricci
* Riccis påvirkning på  Galileo
Askesolvikler

**Askesolvikler** (*Pammene suspectana*) er en sommerfugl i gruppen av viklere (Tortricidae).

## Utseende
En liten (vingespenn 11-13 millimeter), grønnlig-grå vikler. Forvingen har en vag, lysere flekk ved bakkanten, ellers ingen tegninger.

## Levevis
Larvene lever sannsynligvis på ask (*Fraxinus excelsior*), men dette er ikke kjent med sikkerhet.
Ellers er lite kjent om denne uvanlige arten, som er rødlistet i Sverige, men ikke i Norge.

## Utbredelse
Arten er utbredt i Nord-Afrika og i Vest-Europa østover til Baltikum.
I Norge er den bare kjent langs kysten fra Akershus til Aust-Agder.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae 
******* slekt solviklere, *[[Pammene]]* Hübner, 1825 
******** askesolvikler, *Pammene suspectana* (Lienig & Zeller, 1846)

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Svenska fjärilar, svenskspråklig nettressurs med bildegalleri: http://www2.nrm.se/en/svenska_fjarilar/p/pammene_suspectana.html
* *Pammene suspectana* på UK Moths: http://ukmoths.org.uk/show.php?bf=1230
* Fauna Europaea Web Service (2011) Fauna Europaea version 2.4, utbredelsesdatabase for europeiske dyr: http://www.faunaeur.org/full_results.php?id=439046

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Gallesolvikler

**Gallesolvikler** (*Pammene albuginana*) er en sommerfugl i gruppen av viklere (Tortricidae).

## Utseende
En liten til middelsstor (vingespenn 11-14 millimeter), brunspraglete vikler. Forvingen har en mer eller mindre tydelig, hvit flekk ved bakkanten. Bakvingen er ensfarget brun.

## Levevis
I likhet med flere andre arter i slekten *[[Pammene]]* utvikler larvene til denne arten seg inne i galler laget av gallvepser (Cynipoidea) på eik (*Quercus* spp.). De voksne viklerne flyr i mai-juni.

## Utbredelse
Arten er utbredt i Europa, bortsett fra den østligste delen.
I Norge er den funnet nord til Sogn og Fjordane.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae 
******* slekt solviklere, *[[Pammene]]* Hübner, 1825 
******** gallesolvikler, *Pammene albuginana* (Guenée, 1845)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Svenska fjärilar, svenskspråklig nettressurs med bildegalleri: http://www2.nrm.se/en/svenska_fjarilar/p/pammene_albuginana.html
* *Pammene albuginana* på UK Moths: https://web.archive.org/web/20111016222027/http://ukmoths.org.uk/show.php?bf=1229
* Fauna Europaea Web Service (2011) Fauna Europaea version 2.4, utbredelsesdatabase for europeiske dyr: http://www.faunaeur.org/full_results.php?id=439048

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Dvergbjørksolvikler

**Dvergbjørksolvikler** (*Pammene clanculana*) er en sommerfugl i gruppen av viklere (Tortricidae).

## Utseende
En liten (vingespenn 11-13 millimeter), tettbygd, gråbrun vikler. Forvingen har en litt utydelig, lysere flekk ved bakkanten, utenfor denne et par vage, skrå, lyse tverrbånd. Bakvingen er lyst gråbrun.

## Levevis
Larvene utvikler seg på rakler av dvergbjørk (*Betula nana*), der de spiser av frøene.

## Utbredelse
Arten er utbredt i Nord-Europa og det nordlige Asia, dessuten er den funnet i Italia.
I Norge finnes den i fjellet over hele landet.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae 
******* slekt solviklere, *[[Pammene]]* Hübner, 1825 
******** dvergbjørksolvikler, *Pammene clanculana* (Tengström, 1869)

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Svenska fjärilar, svenskspråklig nettressurs med bildegalleri: http://www2.nrm.se/en/svenska_fjarilar/p/pammene_clanculana.html
* Fauna Europaea Web Service (2011) Fauna Europaea version 2.4, utbredelsesdatabase for europeiske dyr: http://www.faunaeur.org/full_results.php?id=439050

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Idrettsklubben Start i 2009

Start var tilbake i Eliteserien etter ett år i 1. divisjon og endte på 9.-plass den første sesongen toppdivisjonen besto av 16 lag. Kun målforskjellen skilte fra å havne tre plasser høyere - en målforskjell som 1-8 tapet mot  bidro til, lagets største tap i Eliteserien noensinne.

I sesongens første kamp scoret Christian Bolaños Starts mål nummer 1000 i Eliteserien siden debuten i  da laget spilte uavgjort mot  i Knut Tørums debutkamp. Sesongen bød også på gjensyn med Erik Mykland i Eliteserien. Han åpnet med å bidra til årets første hjemmeseier mot  og spilte totalt sju seriekamper før de gamle skadeproblemene tvang ham til å legge opp for godt etter kampen mot  i juni.

Et annet av sesongens høydepunkter var seieren mot  på Lerkendal i oktober. Hjemmelaget var ubeseiret gjennom de 26 første kampene, hadde allerede sikret seriemesterskapet og ledet 2-1 til det 89. minutt. Men Start kom tilbake, scoret to mål, og påførte trønderne sesongens eneste serietap.

Kampen mot  15. juni markerte 50-årsdagen for klubbens første opprykk til Hovedserien.

Blant de nye spillerne dette året var Mads Stokkelien, som ble lagets toppscorer, Hunter Freeman og Christian Bolaños

Etter sesongslutt ble tiårets Start-lag kåret av Fevennens lesere: Rune Nilssen – Steinar Pedersen, Atle Roar Håland, Clarence Goodson, Marius Johnsen – Fredrik Strømstad, Tom Berhus, Kristofer Hæstad – Alex Valencia, Mads Stokkelien, Jon Midttun Lie - Tom Nordlie (trener) 

## [[Tippeligaen 2009|Eliteserien]]

### Tabell

### Seriekamper

### Vanligste startoppstilling

* Kilde: football-lineups.com

## Cupkamper
*Utdypende artikkel: [[Norgesmesterskapet i fotball for menn 2009|Norgesmesterskapet 2009]]*

## Målscorere
*Utdypende artikkel: [[Toppscorerliste for Tippeligaen 2009]]*

## Kort

## Start 2
Start 2 spilte i 2009 i 2. divisjon (nivå 3). Laget endte på 7.-plass i avdeling 1 og spiller i 2. divisjon også i 2010.

## Treningskamper

## Se også
* Kampreferater

## Referanser


## Kilder
Sixaola

**Sixaola** er en landsby i kantonen Talamanca sørøst i Costa Rica. Den er administrasjonssentrum i distriktet Sixaola. Den ligger ved elva Sixaola, som utgjør grensa mellom Costa Rica og Panama. På den andre sida av grensa ligger den panamanske landsbyen Guabito. Sixaola er den eneste grenseovergangen mellom disse to landa på den karibiske sida.
Dominical

**Dominical** er ei bygd og ei strand ved stillehavskysten i provinsen Puntarenas i Costa Rica. Stranda er kjent for gode bølger for surfing. Dominical ligger rundt 45 km sør for Quepos og 17 km nord for Uvita.
Mahsa Vahdat

**Mahsa Vahdat** (født 1973) er en sanger og musiker fra Iran.

Hun er utdannet sanger og pianist, med en batchelorgrad fra Art University i Teheran 1999. Hun har turnert og opptrådt i Vesten siden 1995. 

Hun har medvirket på flere plater fra Kirkelig Kulturverksted: *[[Lullabies from the Axis of Evil]]* (2002), *[[Songs from a Persian Garden]]* (2007), *[[I am Eve]]* (2008), Scent of Reunion (2009, med Mighty Sam McClain og *[[I vinens speil]]* (2010, med SKRUK). På flere av platene synger hun sammen med søsteren Marjan Vahdat. I tillegg har hun utgitt *[[Risheh dar khak]]* (2005).

Hun var også medredaktør for boken *[[I vinens speil]]* med tekster av Hafez, utgitt i serien Verdens hellige skrifter 2010.

## Referanser


## Eksterne lenker
* 
*
Oswald Watt

**Walter Oswald Watt** (født 11. februar 1878 i Bournemouth i England, død 21. mai 1921 i Bilgola i New South Wales i Australia) var en australsk flyger, forretningsmann og veteran fra den første verdenskrig.

Watt flyttet til Sydney i Australia sammen med sin familie da han var bare ett år gammel. Han var tilbake i Storbritannia i en alder av elleve år for å få utdanning i Bristol og senere ved Cambridge University. Han dro tilbake til Australia i 1900 og vervet seg til det australske militæret. Watt lærte seg å fly i 1911 før han ved utbruddet av første verdenskrig vervet seg til den franske Fremmedlegionen som pilot. Fordi han ikke var fransk borger var han ikke kvalifisert til å lede en fransk enhet i Fremmedlegionen.

Watt ble overført til Australian Flying Corps (AFC) i 1916 og ble utstasjonert ved vestfronten. I februar 1918 ble han forfremmet til oberstløytnant og ble tildelt kommandoen over AFCs første treningssenter i England. Han var mottaker av Frankrikes Croix de guerre og Æreslegionen. I tillegg ble han den 1. januar 1919 utnevnt til offiser (OBE) av Order of the British Empire. Han fikk også en gullmedalje oppkalt etter seg. Den tildeles for fremragende innsats for australsk luftfart.

Watt forlot militæret for å i stedet ivareta sine næringsinteresser i Australia, og han ble etter hvert berømmet for sin generøsitet overfor andre hjemvendte flyvere og veteraner fra første verdenskrig. Han ga disse økonomisk støtte og hjalp dem med å etablere seg i det sivile liv.

Oswald Watt druknet ved Bilgola Beach, nær Newport i New South Wales, den 21. mai 1921, i en alder av 43 år. Kutt og blåmerker på kroppen hans antydet at han hadde sklidd på de våte steinene, slått hodet kraftig, før han ble liggende bevisstløs på relativt grunt vann. Han ble gitt militær begravelse og ble gravlagt ved St. Jude's Church i Randwick.
Peter Arnison

**Peter Arnison** (født 21. oktober 1940 i Lismore, New South Wales) satt som guvernør i den australske delstaten Queensland i seks år, fra juli 1997 til juli 2003. Han ble etterfulgt av Quentin Bryce. 

Han ble uteksaminert fra Royal Military College, Duntroon i 1962, og han pensjonerte seg fra den australske hæren i 1996. For hans mange omfattende arbeider for Australia ble han tildelt ordenene Royal Victorian Order og Order of Australia. Etter at han var guvernør satt han som kansler for Queensland University of Technology, styreleder i Panbio Limited, leder av Senteret for militære og krigsveteraners helse, i tillegg til at han var direktør for Energex Limited og guvernør i Queensland Community Foundation og han hadde flere andre oppgaver og verv.

## Referanser
Blokkebærsolvikler

**Blokkebærsolvikler** (*Pammene luedersiana*) er en sommerfugl i gruppen av viklere (Tortricidae).

## Utseende
En liten (vingespenn 11-12 millimeter), gråbrun vikler. Forvingen har to litt utydelige, buede, lyse tverrbånd.

## Levevis
Arten lever i fuktig barskog og på myrer. Larven utvikler seg mellom sammenspundne blader av finnmarkspors og blokkebær.

## Utbredelse
Arten er utbredt i Vest-Europa østover til Baltikum og er dessuten funnet i Romania og i Kaukasus. I Norge er den sjelden og bare kjent fra Akershus, Hedmark og Vestfold. Den blir vurdert som Sårbar (VU) på Norsk rødliste for arter fra 2021.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae 
******* slekt solviklere, *[[Pammene]]* Hübner, 1825 
******** blokkebærsolvikler, *Pammene luedersiana* (Sorhagen, 1885)

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Svenska fjärilar, svenskspråklig nettressurs med bildegalleri: http://www2.nrm.se/en/svenska_fjarilar/p/pammene_luedersiana.html
* *Pammene luedersiana* på UK Moths: http://www.ukmoths.org.uk/show.php?bf=1224
* Rødlistevurdering for blokkebærsolvikler: http://www.artsportalen.artsdatabanken.no/Rodliste2010/Vurdering/Pammene+luedersiana/30486
* Fauna Europaea Web Service (2011) Fauna Europaea version 2.4, utbredelsesdatabase for europeiske dyr: http://www.faunaeur.org/full_results.php?id=439063

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Poipet

**Poipet** (khmer: ប៉ោយប៉ែត; også *Poiphet*, *Paoy Paet*) er en kambodsjansk by på grensen mellom Kambodsja og Thailand i provinsen Banteay Meanchey. Det er en viktig grenseovergang mellom de to landene, og også svært et populært reisemål for thaier som liker gambling. Gambling er populært, men ulovlig i Thailand. Mellom de kambodsjanske og thailandske passkontrollene ligger en stripe med kasinoer og hoteller, slik at thaier kan spille i Kambodsja uten å måtte gå gjennom den kambodsjanske grensekontrollen. Dette området er en «spesialsone» som hindrer kambodsjanere fra å gamble.  

Poipet ligger nær byen Aranya Pratet på den thailandske siden av grensen. Befolkningen har økt fra 43&nbsp;366 i folketellingen i 1998 til 89&nbsp;549 i folketellingen i 2008, og er nå den fjerde mest folkerike byen i Kambodsja like foran Sihanoukville og større enn sin provinshovedstaden Sisophon. 

## Referanser

## Eksterne lenker
*
Voksenopplæringsloven

Voksenopplæringsloven (Lov om voksenopplæring av 19. juni 2009) regulerer hvordan  studieforbund, nettskoler og andre skoler driver voksenopplæring. Formålet med loven er å legge til rette for organiserte læringsaktiviteter ved siden av det formelle utdanningssystemet.

## Hovedinnhold i loven

Loven inneholder overordnede mål for studieforbund. I loven er det også fastsatt regler for godkjenning av skoler som driver med voksenopplæring og for fordeling av statstilskudd.

Ifølge loven må et studieforbund ha et ideelt formål, en demokratisk oppbygging og et minimum antall medlemsorgansiasjoner over hele landet. I tillegg stilles enkelt andre krav.

I tillegg til studieforbund og nettskoler omfatter loven også en gruppe skoler som tidligere er blitt godkjent for voksenopplæring gjennom privatskoleloven. I voksenopplæringsloven er det fastsatt hvordan disse skolene skal drive sin virksomhet.

Loven gir departementet (Kunnskapsdepartementet) grunnlag for å føre tilsyn og kontroll med virksomheten til studieforbund, nettskoler og andre skoler som driver voksenopplæringsvirksomhet.

## Eksterne lenker
* Lov om voksenopplæring